b'\n_START_ARTICLE_\nS\xc3\xb8ren Peter Kristensen (gymnast)\n_START_SECTION_\nLiv og karriere\n_START_PARAGRAPH_\nKristensen var s\xc3\xb8n af g\xc3\xa5rdejer Niels Kristensen og hustru Mette Kirstine Kristensen._NEWLINE_Kristensen vandt en s\xc3\xb8lvmedalje i gymnastik under OL 1912 i Stockholm. Han var med p\xc3\xa5 det danske hold som kom p\xc3\xa5 en andenplads for hold i svensk system. Hold fra tre nationer var med i konkurrencen, der blev afholdt p\xc3\xa5 Stockholms Stadion._NEWLINE_Kristensen var skovejer af Vejle Skov, han var gift med Ingertha Hansen, f\xc3\xb8dt 1891. I folket\xc3\xa6llingen fra 1925 er det noteret af Kristensen er sand- og skovbruger, udover hans hustru, tre b\xc3\xb8rn og ham selv, er ogs\xc3\xa5 to husassistenter, to tjenestekarle og en fodermester besk\xc3\xa6ftiget ved Kristensens landbrug._NEWLINE_Kristensen d\xc3\xb8de p\xc3\xa5 Faaborg Sygehus den 12. oktober 1927, han blev begravet p\xc3\xa5 Vejle Sogns Kirkeg\xc3\xa5rd i Salling herred.'